

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za gospodarstvo,

poduzetništvo i razvoj

Povjerenstvo za provedbu natječajnog postupka

KLASA: 112-02/25-01/

URBROJ: 2182-1-10/1-25-3

Šibenik, 9. srpnja 2025.

**OBAVIJESTI**

**u svezi provedbe natječaja za prijam u službu višeg savjetnika za koordinaciju investicija**

Grad Šibenik – službenica ovlaštena za privremeno obavljanje poslova pročelnika Upravnog odjela za gospodarstvo, poduzetništvo i razvoj raspisala je natječaj za prijam u službu višeg savjetnika za koordinaciju investicija.

Natječaj je objavljen u Narodnim novinama, broj 100/25, dana 9. srpnja 2025. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19 i 17/25) i raspisanog natječaja u Narodnim novinama od 9. srpnja 2025. godine, Grad Šibenik obavještava kandidate:

**I. PODACI O PLAĆI**

**Viši savjetnik za koordinaciju investicija**

Osnovnu bruto plaću radnog mjesta Viši savjetnik za koordinaciju investicija sačinjava umnožak koeficijenta radnog mjesta (3,05) i osnovice koja iznosi 821 euro. Za svaku godinu radnog staža plaća se uvećava za 0,5%.

**II. OPIS POSLOVA**

**Viši savjetnik za koordinaciju investicija**

Obavlja najsloženije poslove u svezi praćenja realizacije investicija, koordinira projektni tim od faze planiranja i definiranja projektnog zadatka, aktivno sudjeluje u pripremi i organizaciji koordinacijskih sastanaka svih sudionika u gradnji, pregledava usklađenost projekata s projektnim zadatkom, aktivno sudjeluje u postupcima ishodovanja potrebnih dozvola i potvrda za investitora, kontrolira popratnu projektnu dokumentaciju, obavlja poslove financijskog praćenja investicije, surađuje s drugim upravnim odjelima za potrebe prikupljanja dokumentacije povezane realizacijom investicijskih projekata, građevina, komunalne infrastrukture, uređaja i opreme od značaja za investitora i podnositelja projektne prijave za dodjelu sredstva iz EU fondova i nacionalnih izvora, prati aktualnost zakona, pravilnika i tehničkih propisa povezanih s investicijom. Obavlja i druge srodne poslove po nalogu pročelnika, pomoćnika pročelnika Upravnog odjela i voditelja Odsjeka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Viši savjetnik za koordinaciju investicija**

- [Statut](http://www.sabor.hr/fgs.axd?id=16481) Grada Šibenika (Službeni glasnik Grada Šibenika, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05,

109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

123/17, 98/19 i 144/20)

- Pravilnik o načinu provedbe postupaka jednostavne nabave, Grad Šibenik („Službeni

glasnik Grada Šibenika“, broj 6/17)

            - Zakon o gradnji (NN 153/13, 20/17, 39/19, 125/19 i 145/24)

- Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23)

**PREDSJEDNICA POVJERENSTVA**

Martina Dunkić